b'\n_START_ARTICLE_\nKaisa Harjanne\n_START_PARAGRAPH_\nKaisa Helena Harjanne (4. kes\xc3\xa4kuuta 1921 Riihim\xc3\xa4ki \xe2\x88\x92 1. marraskuuta 2009 Helsinki) oli suomalainen arkkitehti. H\xc3\xa4n valmistui arkkitehdiksi Helsingin teknillisest\xc3\xa4 korkeakoulusta vuonna 1948. Diplomity\xc3\xb6n aiheena oli lomakyl\xc3\xa4 ja -hotelli. Samana vuonna h\xc3\xa4n liittyi j\xc3\xa4seneksi Suomen naisarkkitehtien yhdistys Architectaan._NEWLINE_Valmistumisen j\xc3\xa4lkeen Harjanne ty\xc3\xb6skenteli lyhyen aikaa professori Jussi Paatelan toimistossa, arkkitehti Elsi Borgin toimistossa ja professori Otto-Iivari Meurmanin toimistossa. Vuonna 1955 h\xc3\xa4n perusti yhdess\xc3\xa4 arkkitehti Maija Suurlan kanssa oman toimiston Arkkitehtitoimisto Kaisa Harjanne ja Maija Suurla KY:n. Yksi heid\xc3\xa4n tunnetuimpia t\xc3\xb6it\xc3\xa4\xc3\xa4n on Savonlinnan entinen p\xc3\xa4\xc3\xa4kirjasto, jonka sisustukseen osallistuivat sisustusarkkitehti ja huonekalusuunnittelija Risto Halme ja tekstiilitaiteilija Oili M\xc3\xa4ki.'